Diari Oficial de la Generalitat Valenciana


Sumari del DOGV 5693, del 01-02-2008 (2008/473)

Informació pública de l'aprovació del Projecte d'Urbanització de la Unitat d'Execució 58-UE-R, situada entre l'avinguda dels Germans Bou i carrer de la Donzella.
-----------------------------------------------------------------------------------------------------------------------------------------------------------------

### Dades del document

Número de DOGV
:   5693

Data del DOGV
:   01-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/473


Data del document
:   19-12-2007

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

Informació pública de l'aprovació del Projecte d'Urbanització de la Unitat d'Execució 58-UE-R, situada entre l'avinguda dels Germans Bou i carrer de la Donzella. [2008/473]  
La Junta de Govern Local en sessió celebrada el dia 30 de novembre de 2007, va adoptar l'acord següent:  
«1. En sessió plenària de 30 de gener de 2006 es va aprovar el Programa d'Actuació Integrada de la Unitat d'Execució 72 WF-X i es va adjudicar la seua execució a la mercantil Hogar y Jardín, SA.  
2. Juntament amb l'alternativa tècnica de programa, la referida mercantil va presentar un projecte d'urbanització que es va protocol·litzar i es va exposar al públic d'acord amb la Llei Reguladora de l'Activitat Urbanística, i els tècnics municipals van informar que havien advertit diverses deficiències que havien d'esmenar-se en el projecte d'urbanització corresponent.   
3. A este efecte, en data 12 de setembre de 2007 es va presentar el referit projecte visat en data 3 d'agost de 2007 (núm. 2004/4003-5) pel Col·legi Territorial d'Arquitectes de Castelló compost per tres toms: tom I relatiu als annexos, memòria, mesuraments, pressupost i plans; tom II, corresponent al plec de condicions; i tom III, relatiu a l'estudi de seguretat i salut. Així mateix, com a conseqüència de les observacions advertides pels tècnics municipals, en data 15 de novembre de 2007 es va presentar el tom I del projecte d'urbanització visat el 24 d'octubre de 2007 (núm. 2004/4003-5) que modificava i substituïa l'anterior i del qual els servicis tècnics municipals han emés un informe favorable, i tenint en compte que:  
I. Els tècnics municipals han fet algunes observacions al projecte definitiu que s'hauran de tindre en compte durant l'execució d'obres:  
Respecte a les alineacions i rasants, es dóna validesa al pla 17 del projecte i no al quadre que consta en el punt 07.1 de la memòria.  
Pel que fa a l'apartat 1.10 dels documents complementaris i compromisos de l'urbanitzador, relatiu a la situació dels habitatges de promoció pública, es considera que esta qüestió no és pròpia del projecte d'urbanització i haurà de ser tinguda en compte, si és el cas, durant la tramitació del projecte de reparcel·lació.  
Quant a l'apartat de jardineria: s'uniran els sectors de reg, de manera que amb dos sectors es puga comandar tota la unitat d'execució (s'instal·laran en fornícules amb clau); els escocells es regaran amb anells de canonada de polietilé de 16 mm, d'1 m de diàmetre, amb goters integrats autocompensants cada 30 cm; els xiprers seran de la varietat Cupresssus sempervirens stricta; la densitat de plantació de massís de Chrysantemum frutescens i de Coreopsis grandiflora ha de ser suficient per a assegurar el cobriment total del sòl de la jardinera; s'assegurarà que el drenatge dels escocells siga l'adequat.  
II. La disposició transitòria tercera del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, disposa que la tramitació i l'aprovació dels projectes d'urbanització, quan s'haguera presentat avantprojecte d'urbanització juntament amb l'alternativa tècnica, l'aprovació definitiva de la qual va ser anterior a l'entrada en vigor de la Llei Urbanística Valenciana, es regiran pel que preveu la Llei Reguladora de l'Activitat Urbanística (LRAU), per la qual cosa en el cas que ens ocupa s'aplicarà el que disposa l'article 53 de la LRAU, respecte a l'elaboració, tramitació i aprovació dels projectes d'urbanització.   
III. L'article 59.4 de la Llei Reguladora de l'Activitat Urbanística determina que els projectes d'urbanització aprovats per l'Ajuntament seran publicats en el Butlletí Oficial de la Província i en el Diari Oficial de la Comunitat Valenciana i el número u de la disposició addicional quinta de la norma referida obliga a cursar als òrgans urbanístics de la Generalitat la notificació dels acords municipals en matèria d'urbanisme  
IV. De l'article 127.1.d de la Llei Reguladora de les Bases del Règim Local es desprén que correspon a la Junta de Govern Local les aprovacions entre altres dels projectes d'urbanització.  
Per tot això, vistos els preceptes mencionats, els informes de l'enginyer agrònom municipal, del cap del Negociat de Control d'Obres d'Urbanització i del cap del Negociat de Planejament, conformat pel cap de la Secció de l'Agència de Desenrotllament Urbanístic, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Servicis Urbans, s'acorda:  
1. Aprovar el projecte d'urbanització dels terrenys inclosos en la unitat d'execució 04 MZ-B, situada entre l'avinguda dels Germans Bou i del carrer de la Donzella, amb un pressupost de 900.337,80 euros (IVA inclòs) i visat el 3 d'agost de 2007 (núm. 2004/4003-5) toms II i III i en data 24 d'octubre de 2007 (núm. 2004/4003-5) tom I, pel Col·legi Territorial d'Arquitectes de Castelló. L'urbanitzador haurà de tindre en compte durant l'execució d'obra els aspectes assenyalats en l'apartat I d'este acord.  
2. Remetre este acord a la Comissió Territorial d'Urbanisme.  
3. Publicar l'aprovació en el Butlletí Oficial de la Província i en el Diari Oficial de la Comunitat Valenciana amb notificació als particulars interessats.  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003, i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat del Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, Reguladora de les Bases de Règim Local, modificada per Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per la Llei Orgànica 19/2003, de 23 de desembre). En ambdós casos, el termini es computarà des de l'endemà d'aquell dia en què es publique este anunci en el butlletí oficial corresponent.  
Així mateix, s'advertix que el Projecte d'Urbanització de la Unitat d'Execució 58-UE-R, va tindre entrada en la Comissió Territorial d'Urbanisme el dia 18 de desembre de 2007, tot això a l'efecte de la seua entrada en vigor i executivitat. Igualment podran exercir el dret previst en l'article 71.3 de la Llei Reguladora de l'Activitat Urbanística en el termini que s'hi indica.  
Castelló de la Plana, 19 de desembre de 2007.- L'alcalde: Alberto Fabra Part.